Sukladno odredbama Zakona o fiskalnoj odgovornosti (Narodne novine, br. 139/10 i 19/14), Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (Narodne novine, br. 78/11, 106/12, 130/13, 19/15 i 119/15), te članku 22. Statuta Muzeja grada Kaštela donosi se

**PROCEDURA PRAĆENJA I NAPLATE TRAŽBINA**

**Članak 1.**

Ovim aktom utvrđuje se procedura obračuna i dospjelih nenaplaćenih tražbina u Muzeju grada Kaštela ( u daljnjem tekstu: Muzej), osim ako posebnim propisom nije drugačije određeno

**Članak 2.**

Ovaj akt ima za cilj osigurat učinkovit sustav nadzora naplate prihoda Muzeja, a u cilju pravovremene naplate tražbina.

Ovim aktom se propisuje procedura naplate potraživanja, vremensko razdoblje nakon kojeg se pokreće pojedina mjera naplate, te praćenje naplate po poduzetim mjerama.

**Članak 3.**

Muzej ostvaruje slijedeće vrste prihoda:

1. prihod od naplate ulaznica;
2. prihod od naplate vlastitih izdanja;
3. prihod od naplate suvenira;
4. prihod od naplate radionica i vodstava;
5. prihod od naplate arheološkog nadzora;
6. i ostali prihodi .

**Članak 4.**

Ravnatelj pokreće postupak obračuna i naplate tražbina koji obvezuju Muzej.

Postupak provođenja tražbina provodi se po posebnoj proceduri:

|  |  |  |  |  |
| --- | --- | --- | --- | --- |
| **Redni** | **AKTIVNOST** | **NADLEŽNOST** | **DOKUMENT** | **ROK** |
| **broj** |
| **01.** | Evidentiranje | Računovodstvo | Knjiga izlaznih računa | Tjedno |
| naplaćenih prihoda | Glavna knjiga |
| **02.** | Praćenje | Računovodstvo | Izvodi banke, Blagajnički | Tjedno |
| naplate prihoda | izvještaj - uplatnice |
| **03.** | Utvrđivanje stanja | Računovodstvo |  |  |
| dospjelih nenaplaćenih | Knjigovodstvena kartica, | Po |
| tražbina | Izvod otvorenih stavki | dospijeću |
| **04.** | Kontaktiranje dužnika | Računovodstvo |  | 30 dana od |
| upućivanje opomene i | Opomena, požurnica | dospijeća |
| požurnice |  | računa |
| **05.** | Upućivanje opomene | Računovodstvo |  | Tijekom |
| pred tužbu | Opomena pred tužbu | godine |
| **06.** | Donošenje odluke o | Ravnatelj |  | Tijekom godine |
| prisilnoj naplati | Odluka o prisilnoj | po dobivenom |
|  |  | naplati potraživanja | izvješću |
| **07.** | Pokretanje ovrhe - | Tajnik | Prijedlog rješenja o ovrsi, | 15 dana nakon |
| prisilna naplata potraživanja | ovršni postupak kod | donošenja |
| u skladu s Ovršnim zakonom | javnog bilježnika | Odluke o ovrsi |
| **08.** | Izvještavanje o | Tajnik | Izvještaj o pokrenutim | Po pokretanju i |
| pokrenutim ovrhama | ovrhama | pravomoćnosti |
| **09.** | Izvještavanje o | Tajnik | Evidencija prisilne | Tijekom |
| rezultatima ovrhe | naplate | godine |

**Članak 5.**

Ukoliko se utvrdi da su tražbine nenaplative temeljem pravomoćnih odluka nadležnog tijela (odluke suda, javnobilježničkim aktom i slično), da su tražbine nenaplative zbog nastupa zastare sukladno članku 225. Zakona o obveznim odnosima ( Narodne novine, br. 35/05. 41/08, 125/11 i 78/15), da tražbine nemaju valjanu pravnu osnovu zbog okolnosti propisanih sukladno donesenim aktima Osnivača, tražbine će se djelomično ili u cijelosti otpisati.

**Članak 6.**

Odluku o otpisu donosi ravnatelj muzeja za tražbine u visini do 30.000,00 kuna, muzejsko vijeće za tražbine u visini od 30.000,00 do 70.000,00 kuna, a za tražbine iznad 70.000,00 kuna Muzejsko vijeće uz suglasnost Osnivača.

**Članak 7.**

Ovaj akt stupa na snagu danom donošenja i objavit će se na oglasnoj ploči i službenoj internetskoj stranici Muzeja.

URBROJ: 2134/01-12-16-270

U Kaštel Lukšiću, 25. travnja 2016. godine

RAVNATELJ:

prof., Ivan Šuta, viši kustos